《送晁无咎之官塞上》
宋代·孔武仲

人生苦南北，相见出偶尔。喧阗都市中，乃复遇之子。

东莱遽别后，故人今有几。诜诜塾与序，进学亦可喜。

语阑行色动，轻裘有知已。去去何当回，山川正芳晖。

边州剩厨传，应不典春衣。

作者简介：（1041—1097）宋临江新淦人，字常父。孔文仲弟。仁宗嘉祐八年进士。哲宗元祐初，历秘书省正字、集贤校理、国子司业。四年，为著作郎，论科举之弊，诋王安石《三经新义》，请复诗赋取士，又欲罢大义而益以诸经策。拜中书舍人，直学士院。八年，擢给事中，迁礼部侍郎，以宝文阁待制知洪州。坐元祐党夺职，居池州卒。与兄孔文仲、弟孔平仲以文声起江西，时号三孔。有《诗书论语说》、《金华讲义》、《芍药谱》、《内外制》、《杂文》、《宗伯集》(编入《清江三孔集》)。